Benioffova zóna

Benioffova zóna (iné názvy: Benioffova-Wadatiho zóna, Wadatiho-Benioffova zóna) je seizmicky aktívna plocha v subdukčnej zóne, ktorá je výsledkom interakcie poklesávajúcej platne tvorenej zvyčajne oceánskou kôrou a nad ňu nasúvanou platňou (tvorenou či už pevninskou, alebo oceánskou kôrou). Zóna sa vyskytuje od plytkých hĺbok (niekoľko kilometrov pod dnom oceánu, resp. hlbokomorskej priekopy) a zasahuje až do vrchného plášťa. Uhol sklonu plochy Benioffovej zóny je 40 až 60 ° a maximálna hĺbka je približne 700 km.

Termín nesie meno profesora Kalifornského technologického inštitútu Huga Benioffa, resp. Kijooa Wadatiho, pracovníka Japonskej meteorologickej služby, ktorí tento jav popísali nezávisle na sebe.

Pozri aj 
 Subdukcia

Geologické termíny
Platňová tektonika
Zemetrasenia